Prințul Harry a ajuns în Marea Britanie zilele acestea. Nu este o vizită de curtoazie, ci se află în Regatul Unit cu treabă.
Ducele de Sussex a mers la Londra pentru a sărbători a zecea aniversare a Jocurilor Invictus, care sunt dedicate personalului militar rănit și bolnav și veteranilor de război. Aniversarea a fost marcată marți, pe 7 mai, printr-un eveniment restrâns la care ducele a luat parte.
Prințul Harry nu s-a întâlnit cu tatăl său din cauză că Regele Charles are un program foarte încărcat.
Însă, ar exista zvonuri că Prințul Harry ar putea să se vadă cu Kate Middleton, soția fratelui lui, dar cu condiția ca anumite circumstanțe să fie îndeplinite.
Iată ce condiție ar fi fost impusă de Prințesa de Wales pentru a se revedea cu Prințul Harry, cumnatul ei, după ce a anunțat că suferă de cancer.
Conform unor informații apărute în cotidianul britanic Mirror, ar fi fost impusă o condiție pentru ca Prințesa Kate să se întâlnească cu Prințul Harry. Ingrid Seward, redactor-șef al revistei Majesty și expert în Familia Regală Britanică, sugerează că Prințesa de Wales ar putea fi de acord să îl revadă pe Harry doar dacă Regele Charles va solicita acest lucru.
În acest caz, date fiind tensiunile dintre membrii Familiei Regale Britanice, șansele unei întâlniri între cei doi cumnați sunt considerate reduse.
De asemenea, relația dintre prinții Harry și William este una extrem de tensionată. Prințul William se concentrează pe grija soției și a celor trei copii, ceea ce aduce un stres suplimentar în calea unei posibile întâlniri. Ultima dată când cei doi frați împreună cu soțiile lor s-au întâlnit a fost în luna septembrie 2022, cu ocazia funeraliilor de stat ale Elisabetei a II-a, informează Cancan.
Amintim că Prințul Harry și Meghan Markle i-au transmis un mesaj de susținere Prințesei Kate și familiei acesteia, după aflarea cumplitei vești, că suferă de cancer.